Z á p i  s  n i  c a  č.2/2018

Napísaná 07.04.2018 pri príležitosti konania riadnej schôdzky v roku 2018 zo zasadnutia Obecného zastupiteľstva v Lúčkach, ktorá sa uskutočnilo v zasadačke OÚ v Lúčkach , v budove Kultúrneho domu.

Prítomní: Terézia Pittnerová, Vladimír Horvát a Adam Kubašiak

Ospravedlnený: Michal Kubašiak

Starosta obce : František Zajak, hlavný kontrolór: Ing.Ivan Králik

Občania: Balkovičová, Balkovič, Franišek Kurtík

**Program**

1/ otvorenie zasadnutia

2/ určenie overovateľov zápisnice

3/ kontrola plnenie uznesení

4/ Výročná správa obce Lúčky za rok 2017

5/ návrh záverečného účtu obce Lúčky za rok 2017

6/ Správa hlavného kontrolóra obce za rok 2017

7/ Žiadosť o odpredaj obecného pozemku pre p. Františka Kurtíka

8/ Žiadosť o zriadenie detského ihriska

9/ rôzne

10/ diskusia

11/ prijatie uznesení

12/ záver rokovania

**1.Rokovanie otvoril**, viedol a prítomných privítal starosta obce František Zajak. K predloženému programu rokovania neboli vznesené žiadne doplňujúce návrhy a bol jednomyseľne odsúhlasený.

**2**.**Za overovateľov zápisnice** na rokovaní boli navrhnutí  Vladimír Horvát a Adam Kubašiak. K predloženému návrhu neboli vznesené žiadne pripomienky a overovatelia zápisnice boli jednomyseľne schválení.

**3.Kontrola plnenia uznesení**

Starosta obce informoval prítomných o prijatých uzneseniach 1-6/2018 z predchádzajúcej schôdzky a spôsobe ich splnenia. Uviedol, že úlohy boli splnené.

**4. Výročná správa obce Lúčky za rok 2018**

Hlavný kontrolór obce oboznámil prítomných o písomnej správe obce Lúčky za rok 2017. Uviedol, že účtová závierka za rok 2017 bola vykonaná v súlade so zákonom č.431/2002 Z.z. a verne vyjadruje finančnú situáciu obce.

Hospodárenie obce bolo za sledované obdobie nasledovné:

**Príjmy 2017**

|  |  |  |  |  |
| --- | --- | --- | --- | --- |
| Príjmy 2017 | rozpočet | Zmena rozpočtu | Skutočnosť | Plnenie % |
| Bežné príjmy | 55.905,00 | 62.105,00 | 67.859,41 | 109,27 |
| Kapitálové príjmy | 200,00 | 213,00 | 213,00 | 100,00 |
| Finančné operácie | 0 | 0 | 0 | 0 |
| **Spolu príjmy** | **76.105,00** | **62.318,00** | **68.072,41** | **109,23** |

**Výdavky 2017**

|  |  |  |  |  |
| --- | --- | --- | --- | --- |
| Príjmy 2017 | rozpočet | Zmena rozpočtu | Skutočnosť | Plnenie % |
| Bežné výdavky | 55.905,00 | 56.324,13 | 51.450,75 | 91,35 |
| Kapitálové výdavky | 20.200,00 | 293,00 | 292,50 | 99,83 |
| Finančné výdavky | 0 | 0 | 0 | 0 |
| Výdavky rozp.org. | 0 | 0 | 0 | 0 |
| **Spolu výdavky** | **76.105,00** | **56.617,13** | **51.743,25** | **91,39** |

**Prebytok hospdárenia je** (píjmy-výdavky)= 16.329,00€ a **rezervný fond** = 1.632 €

Účtovný výsledok hospodárenia je **zisk** = 15.567,88 €.

**5.a 6.Návrh závěrečného účtu a stanovisko hlavného kontrola**

Ďalej bolo pokračované v hodnotení hospodárenia obce za rok 2017, podrobne boli vyhodnotené jednotlivé položky rozpočtu. Poslancom obceného zastupitelstva bol predložený návrh na uznesenie a doporučené odsúhlasiť preokovanú správu a ZÚ bez výhrad.

**7/ Žiadosť o odpredaj obecného pozemku pre p. Františka Kurtíka**

Po obsiahlej diskusii k predloženej žiadosti bolo navrhnuté , aby bolo v prvej etape riešené majetkoprávne vysporiadanie pozemkov prístupu k domu č.57 Fr.Kurtíka cez parcelu C-KN 4262/4 a v druhej etape spoluvlastníctvo prístupovej cesty k domom v tejto lokalite. Žiadateľ pri zameraní pozemku pre vyhotovenie geometrického plánu prizve zástupcu obce. Súčasne je možné prerokovať návrh na zameranie prístupovej cesty do tejto lokality s ďalšími vlastníkmi pozemkov.

**8/ Žiadosť o zriadenie detského ihriska**

Navrhnutá bola lokalita pred bývalou požiarnou zbrojnicou a starosta obce zistí stanovisko vlastníkov pozemkov.

**9/ Rôzne**

Terézia Pitnerová informovala o momentálnom časovom zaneprázdnení a preto požiadala prítomných, aby pomohli a prevzali úlohy s tradičnými športovými a spoločenskými akciami v obci ( Ďeň matiek, Jánska vatra, MDD, futbalový zápas a podobne). Prítomní prisľúbili organizačnú pomoc = Adam Kubašiak pri návštevách matiek v obci Lúčky, Vladimír Horvát pri zabezpečení drevnej hmoty na vatru, starosta obce pri organizovaní futbalového zápasu a podobne.

Ďalej starosta obce informoval o doplnení nábytku (pracovného stola a pultu) v kancelárii ekonóma úradu.

Potom bol prerokovaný návrh „Zásady odmeňovania poslancov“ v obci Lúčky.

František Kurtík informoval, že od Obecného úradu v Lúčkach nepretržite niekoľko rokov dostáva platobný výmer na uhradenie daní za nehnuteľnosť , ktorej nie je vlastníkom a ani ju nevyužíva. I keď sa jedná v súčasnom období o malú sumu, navrhuje vykonať nápravu.

Prítomní doporučili Obce Lúčky vypracovať a prerokovať návrh dodatku k zmluvy č.1083 z 1.I.2015 a to vo veci vylúčenia z prenájmu pozemkov uvedených v LV 473 obce Lúčky, ktoré sú prístupové cesty k pozemkom a nemajú byť zahrnuté do výmer, na ktoré organizácia Jasoň požaduje dotácie od štátnych orgánov SR.

**11/Prijatie uznesení**

**Uznesenie 7/2018**

Obecné zastupiteľstvo v Lúčkach

1. **Berie na vedomie** stanovisko hlavného kontrolóra k návrhu záverečného účtu obce Lúčky za rok 2017
2. **Schvaľuje** výročnú správu o hospodárení Obce Lúčky za rok 2017
3. **Schvaľuje bez výhrad** Návrh záverečného účtu Obce Lúčky za rok 2017
4. **Ukladá** Obecnému úradu v Lúčkach zabezpečiť audit hospodárenia Obce Lúčky za rok 2017 nezávislým auditorom.

Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

**Uznesenie 8/2018**

Obecné zastupiteľstvo v Lúčkach

**Súhlasí** s vypracovaním geometrického plánu pre účely rozdelenia parcely C-KN 4262/4 v k.ú. Lúčky a umožnenie výstavby prístupovej cesty k domu č.s.57 Františka Kurtíka .

Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

**Uznesenie 9/2018**

Obecné zastupiteľstvo v Lúčkach

**S ch v a ľ u j e** Zásady odmeňovania poslancov v Lúčkach č. 103/96701

Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

**Uznesenie 10/2018**

Obecné zastupiteľstvo v Lúčkach

**S ú h l a s í** s návrhom zaobstarania pracovného stola a pultu do kancelárie ekonóma úradu v ponúknutej cene 600€.

Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

**Uznesenie 11/2018**

Obecné zastupiteľstvo v Lúčkach

**D o p o r u č u j e** vypracovať a prerokovať návrh dodatku k zmluve o prenájme poľnohospodárskej pôdy pre organizáciu Jasoň so sídlom Veľké Pole a vylúčenia z prenájmu pozemkov, ktoré neslúžia poľnohospodárskej výrobe, ako napr. C KN 4262/4.

Hlasovanie: za 3 poslanci, proti 0, zdržal sa hlasovania 0

Zodpovedný: starosta obce

**12/ záver rokovania**

Nakoľko neboli predložené žiadne ďalšie návrhy na rokovanie, starosta poďakoval prítomným za účasť a rokovanie ukončil.

František Zajak

starosta obce

Vladimír Horvát..........................

Adam Kubašiak ...........................